Sestričky prišli na svet spojené lebkami, mäkkými tkanivami a čiastočne mozgom, no náročná a nebezpečná operácia sa podarila.
KALIFORNIA 3. novembra – Sestričky prišli na svet spojené lebkami, mäkkými tkanivami a čiastočne mozgom. Po desiatich mesiacov od svojho narodenia môžu dvojčatá Abigail a Micaela Bachinskij nielen samostatne otáčať hlavičkami, ale začať žiť plnohodnotným životom bez rôznych obmedzení.
Zriedkavá anomália
24 hodín trvajúca operácia nebola jednoduchá. Doktor Michael Edwards, ktorý sa na nej počas predminulého víkendu podieľal v nemocnici v meste Sacramento v americkej Kalifornii, informoval média o tom, že dvojčatá sú spojené dosť neobvyklým javom a bezpečné oddelené dvojičky je ešte vzácnejšie.
"Je to veľmi, veľmi zriedkavá anomália. Existuje len veľmi málo detí narodených v tom istom roku, ktoré majú túto anomáliu, a z toho existuje oveľa menšia podmnožina, že anatómia je tak náhodná, že je možné pokúsiť sa o oddelenie dúfajúc, že prežijú dve zdravé deti," informoval podľa portálu Metro.
Rodičia stihli vychovať tri staršie deti, preto ich diagnóza lekárov na chvíľu vydesila: "Bolo to veľmi ťažké. Len ma to šokovalo. Nemohla som to spracovať. Po príchode domov manžel mi povedal, že všetko bude dobré. Dostaneme sa cez to. Toto sú naše deti. Máme ich radi už teraz," spomína mamička Liliya na dobu ešte pred tým, ako vôbec prišli na svet.
"Je to také šialené, že vlastne ani neviem, ako to opísať. Ale viem, že vo všetkých týchto situáciách dôverujeme Bohu. To mi teda dávalo pokoj. Ale ako matka som sa išla zblázniť," zdôveruje sa už dnes šťastná žena.
Lekári a sestričky sa na zákrok dlhodobo pripravovali
Chirurgovia začali oddelenie Abigail a Micaely plánovať najskôr v júni, keď dievčatká dovŕšili päť mesiacov a nič nenechali na náhodu. Pomocou 3D skenovania a virtuálnej reality sa snažili porozumieť anatómii detí a zákrok si trénovali na falošnej operácii spojených bábik.
Detský chirurg, doktor Granger Wong uviedol, že operácia "mala rovnakú choreografiu ako balet", dodal však, že stále existovalo veľa neznámych, ktoré mohli spôsobiť problémy. Všetko sa však nakoniec podarilo a o sestričky sa s láskou stará šťastná matka, ktorá si až teraz môže privinúť alebo nakŕmiť každú dcérku zvlášť.